Усё гэга адчувалася ў бальніцы сястрынскага догляду на чале з загадчыцай Святланай Серада. Размешчана яна ў будынку на Гомельскай, 3 у райцэнтры. Ініцыятарам сустрэчы стала старшыня раённай арганізацыі ГА “Беларускі саюз жанчын” Таццяна Вайцяхоўская, а правялі яе актывісткі руху — галоўны спецыяліст райсавега Ірына Жук, загадчыца аддзела рэкламы рэдакцыі “ЛН” Валянціна Дзеніс і аўтар гэтых радкоў. Мы завіталі сюды з падарункамі, падрыхтаванымі разам з Іванам Юнкевічам (ПГУП “Справа тэхнікі”) і рэдакцыяй раёнкі. Прычым, да свайго выбару ставіліся з практычнага пункту гледжання: на жаль, большасць пацыентаў бальніцы прыкаваны да ложка, таму вельмі дарэчы будуць прадметы гігіены. Трэба бачыць, якой радасцю свяціліся вочы землякоў, прымаючы сімвалічныя прэзенты! Упэўнены, доўгімі зімовымі вечарамі цёплыя шкарпэткі будць саграваць гэтых люцзей.